CELEX: 32015R2294
Language: lv
Date: 2015-12-09 00:00:00
Title: Komisijas Regula (ES) 2015/2294 (2015. gada 9. decembris), ar ko groza Eiropas Parlamenta un Padomes Regulu (EK) Nr. 1831/2003 attiecībā uz jaunas barības piedevu funkcionālās grupas izveidi (Dokuments attiecas uz EEZ)

10.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 324/3
            
         KOMISIJAS REGULA (ES) 2015/2294
   (2015. gada 9. decembris),
   ar ko groza Eiropas Parlamenta un Padomes Regulu (EK) Nr. 1831/2003 attiecībā uz jaunas barības piedevu funkcionālās grupas izveidi
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 6. panta 3. punktu,
   tā kā:
   
               (1)
            
            
               Regula (EK) Nr. 1831/2003 paredz barības piedevu iedalījumu kategorijās un sīkāk – minēto kategoriju funkcionālajās grupās atkarībā no piedevu funkcijām un īpašībām.
            
         
               (2)
            
            
               Zinātnes un tehnoloģiju attīstības rezultātā dažas barības piedevas var uzlabot barības higiēnas stāvokli, jo īpaši samazinot konkrētu mikrobioloģisko piesārņojumu un tādējādi arī mikroorganismu iespējamo nelabvēlīgo ietekmi uz dzīvnieku veselību.
            
         
               (3)
            
            
               Turklāt, īstenojot higiēnas prasības un labu praksi barības apritē, īpašos gadījumos tirgus dalībniekiem jāizmanto higiēnas stāvokļa uzlabotāji nolūkā uzlabot dzīvnieku ēdināšanai paredzētās barības kvalitāti, nodrošinot papildu garantijas dzīvnieku veselības un sabiedrības veselības aizsardzībai. Šādas barības piedevas nevar iedalīt nevienā no Regulā (EK) Nr. 1831/2003 noteiktajām funkcionālajām grupām, tāpēc kategorijai “Tehnoloģiskās piedevas” ir jāpievieno jauna funkcionālā grupa.
            
         
               (4)
            
            
               Tāpēc Regula (EK) Nr. 1831/2003 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1831/2003 I pielikuma 1. punktam pievieno šādu n) apakšpunktu:
   
      “n)   higiēnas stāvokļa uzlabotāji: vielas vai attiecīgā gadījumā mikroorganismi, kas labvēlīgi ietekmē barības higiēnas īpašības, samazinot konkrētu mikrobioloģisko piesārņojumu.”
   
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 9. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.